Schizopodidae

Schizopodidae er en liten familie av biller som er beslektet med praktbiller (Buprestidae). Familien lever i ørkenområder i Nord-Amerika.

Utseende 
Små til middelsstore (6 - 18 millimeter), avlange og noe flate biller, mørke, kan ha grønnlig metallglans. De minner om den beslektede familien praktbiller (Buprestidae), men skiller seg fra disse ved at de har brede sideplater på thorax (metepisterna) og på at føttenes fjerde ledd er dypt kløvet.Hodet er temmelig bredt, tvert avbrutt eller noe innbuktet foran. Antennene er omtrent så lange som hode + pronotum. Brystskjoldet (pronotum) er bredere enn langt, gjerne noe klokkeformet sett ovenfra. Dekkvingene er avlange, nokså jevnbrede. Beina er forholdsvis korte og slanke.

Levevis 
Artene lever i ørkenområder, larvene utvikler seg på røtter nede i bakken. De voksne billene besøker gjerne blomster.

Utbredelse 
I dag finnes gruppen bare i det sørlige Nord-Amerika, men fossiler viser at den har hatt videre utbredelse tidligere. Gruppen er kjent tilbake til 125 millioner år før nåtid.

Systematisk inndeling  

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien Schizopodidae LeConte, 1859
 Slekten Schizopus LeConte, 1858
 Schizopus laetus LeConte, 1858
 Schizopus sallei Horn, 1885
 Slekten Dystaxia LeConte, 1866
 Dystaxia elegans Fall, 1905
 Dystaxia murrayi LeConte, 1866
 Slekten Glyptoscelimorpha Horn
 Glyptoscelimorpha juniperae (Knull, 1940)
 Glyptoscelimorpha marmorata Horn, 1893
 Glyptoscelimorpha viridis Chamberlin, 1931
 Slekten Mesoschizopus Cai. Slipinski & Yang, 2015 - utdødd
 Slekten Electrapate Yablokov-Khnzorian, 1962 - utdødd

Kilder 
 bugguide.net - bildedatabase over nordamerikanske insekter
 Fossilworks - Schizopodidae

Eksterne lenker 
 

 Praktbiller
Biller
Dyr formelt beskrevet av John Lawrence LeConte